CELEX: 62012CN0593
Language: hu
Date: 2012-12-18 00:00:00
Title: C-593/12. P. sz. ügy: A Törvényszék (nyolcadik tanács) T-204/10. sz., Lancôme parfums et beauté & Cie kontra Belső Piaci Harmonizációs Hivatal (védjegyek és formatervezési minták) ügyben 2012. október 5-én hozott ítélete ellen a Lancôme parfums et beauté & Cie által 2012. december 18-án benyújtott fellebbezés

23.2.2013   
            
            
               HU
            
            
               Az Európai Unió Hivatalos Lapja
            
            
               C 55/7
            
         A Törvényszék (nyolcadik tanács) T-204/10. sz., Lancôme parfums et beauté & Cie kontra Belső Piaci Harmonizációs Hivatal (védjegyek és formatervezési minták) ügyben 2012. október 5-én hozott ítélete ellen a Lancôme parfums et beauté & Cie által 2012. december 18-án benyújtott fellebbezés
   (C-593/12. P. sz. ügy)
   2013/C 55/10
   Az eljárás nyelve: angol
   
      Felek
   
   
      Fellebbező: Lancôme parfums et beauté & Cie (képviselők: A. von Mühlendahl ügyvéd)
   
      A többi fél az eljárásban: Belső Piaci Harmonizációs Hivatal (védjegyek és formatervezési minták), Focus Magazin Verlag GmbH
   
      A fellebbező kérelmei
   
   A fellebbező azt kéri, hogy a Bíróság:
   
               —
            
            
               helyezze hatályon kívül a Törvényszék T-204/10. sz. ügyben 2012. október 5-én hozott ítéletét;
            
         
               —
            
            
               az OHIM-ot kötelezze a Bíróság, a Törvényszék, valamint az OHIM fellebbezési tanácsa előtti eljárás költségeinek viselésére.
            
         
      Jogalapok és fontosabb érvek
   
   A fellebbező előadja, hogy a megtámadott ítéletet a következő indokokból kell hatályon kívül helyezni:
   
                
            
            
               Először is a fellebbező szerint a Törvényszék megsértette a közösségi védjegyről szóló rendelet (1) 8. cikke (1) bekezdésének b) pontjával összefüggésben értelmezett 53. cikkének (1) bekezdését, amikor úgy ítélte meg, hogy az OHIM jogosan állapította meg az összetéveszthetőség miatt a COLOR FOCUS védjegy törlését.
            
         
                
            
            
               Másodszor, a felperes szerint a Törvényszék tévesen alkalmazta a jogot akkor, amikor elutasította a fellebbező arra irányuló állítását, hogy a FOCUS védjegyen alapuló jogok érvényesítése „joggal való visszaélésnek” minősül.
            
         
      (1)  A közösségi védjegyről szóló, 2009. február 26-i 207/2009/EK tanácsi rendelet (HL L 78., 1. o.).